open-index/open-wikipedia-markdown huggingface dataset:
Teofilas

: *Apie kraterį Mėnulyje skaitykite − [[Teofilas (Mėnulio krateris)|Teofilas]]*
**Teofilas** – XIV a. stačiatikių metropolitas, veikęs Lietuvos Didžiojoje Kunigaikštystėje (maždaug tarp 1317 ir 1330 m.). Rezidavo Naugarduke. Jo jurisdikcijai priklausė Juodoji Rusia, turbūt Polocko ir Vitebsko žemės. Buvo Gedimino politikos vykdytojas stačiatikių žemėse, todėl tam priešinosi Rusios metropolitas. Po Teofilo mirties LDK metropolija buvo panaikinta.

## Šaltiniai
Nijihama

**Nijihama** () – miestas Japonijoje, rytinėje Ehimės prefektūros dalyje.

Miestas garsėja dėl Beši vario kasyklos, kuri buvo uždaryta 1973 m., taip pat dėl kasmet vykstančio Nijihamos taiko festivalio, pasižyminčio išgertuvėmis ir triukšmingomis pramogomis. Miestas taip pat žymus dėl savo japonų kalbos dialekto (*Niihama-ben*).

## Geografija

Nijihama išsidėsčiusi šiaurės centrinėje Šikoku regiono dalyje. Iš pietų ir rytų miestą supa kalnai, iš vakarų – kalvos, šiaurėje miesto krantus skalauja Vidinė Japonijos jūra. Kalnai izoliuoja miestą nuo artimiausių savivaldybių, Saidžijo ir Šikokučiūjo. Kalnuose ištekanti Kokurio upė teka pro miestą, dalindama jį pusiau, ir įteka į Vidinę Japonijos jūrą.

Į šiaurę nuo miesto esanti Niji Ošimos sala taip pat patenka į Nijihamos teritoriją.

## Istorija
Nijihama buvo įkurta 1937 m. lapkričio 3 d. 2003 m. prie miesto buvo prijungtas Besši (''Besshi'') kaimas, tad miesto plotas gerokai išaugo.

## Miesto simboliai
Oficiali miesto gėlė yra azalija, medis – kamparinis cinamonas.

## Miestų partnerystė
*  Dežou, Kinija
Tilžės miškas

**Tilžės miškas** – miškas šiaurės rytų Lietuvoje, Zarasų rajone, 6 km į pietryčius nuo Turmanto, Drūkšių ežero pakrantėje. Apima ~12,4 km². Priklauso Zarasų miškų urėdijai (Smalvų girininkijai).

Miške vyrauja pušynai (54 %), yra beržynų (36 %), juodalksnynų (5 %), eglynų (4 %), baltalksnynų (1 %). Dauguma medynų yra pusamžiai (54 %), jaunuolynai sudaro 22 %, pribręstantys medynai 19 %, brandūs medžiai 5 %. Medynų vidutinis amžius – 58 metai.

Miško reljefas kalvotas, daubose telkšo pelkės ir ežerai (jų miške yra 7 – Drūkšiai, Bestinis, Skirnas, Šakių ežeras, Beržinis, Čertovka, Gilutis). Gausu riedulių, ypač miško pietvakariuose. Dirvožemiai – vėlėniniai jauriniai ir jauriniai smėliai su žvyro tarpsluoksniu.

Tilžės miške gyvena briedžiai, šernai, kiškiai, stirnos, lapės, kiaunės, usūriniai šunys, voverės, bebrai, įvairių paukščių. Rytinėje dalyje įsteigtas Tilžės geomorfologinis draustinis.

Yra Pirmojo pasaulinio karo įtvirtinimų liekanų, karių kapų. Greta miško yra šie kaimai: Tilžė, Padrūkšė, Barteliškė, Kalviškė, Jukniškė, Šakiai, Juodiniai, Būdiniai, Schedai, Raipolė.

## Šaltiniai
Teizų ežeras

**Teizų ežeras** – ežeras pietų Lietuvoje, Lazdijų rajone, 3,3 km į vakarus nuo Dusios, prie vakarinio Teizų pakraščio. Patenka į Metelių regioninį parką. Šiaurėje yra ilga įlanka. Ilgis pietų–šiaurės kryptimi 1,42 km, plotis iki 0,6 km. Altitudė 161,7 m. Giliausia vieta siekia 6,9 m. Krantai aukštoki, kai kur ardomi, daug kur apaugę medžiais. Šiaurvakarinėje ir pietvakarinėje pakrantėse stūkso miškeliai, kitur plyti dirbami laukai. Atabradas siauras, daugiausia dengiamas smėlio, kitur dumblo, užžėlęs nendrėmis, švendrais ir meldais. Dugnas padengtas sapropelingu moliu.

Iš šiaurės į Teizų ežerą įteka upelis. Šiaurės rytuose išteka upelis link Dusios ežero. Vakarinėje pakrantėje įsikūręs Giraitės kaimas. Rytine pakrante eina kelias .

## Šaltiniai
Teirus

**Teirus** – ežeras pietų Lietuvoje, Lazdijų rajone, 4 km į rytus nuo Veisiejų. Išsitęsęs šiaurės vakarų–pietryčių kryptimi 1,2 km, plotis iki 0,27 km. Altitudė 121 m. Krantai aukštoki, apaugę siauru medžių ir krūmų ruožu, aplink plyti dirbami laukai. Atabradas platus, ežero dugnas padengtas sapropelingu ir dumblingu moliu. Pietinis galas užpelkėjęs. Per Teirų prateka upelis link pietuose tekančio V-2 upelio (Vilkaičio ežero intakas).

Šiaurine pakrante eina kelias , netoliese įsikūrę Paterų ir Šadžiūnų kaimai.

Vandenvardžio *Teirùs* kilmė neaiški. Galbūt tai šaknies *tyr-* (> *tyras*) atmaina.

## Šaltiniai
Arcvašenas

**Arcvašenas** arba **Beškendas** (; ) – Armėnijos eksklavas, priklausantis Gegarkuniko sričiai. Nuo 1992 m. kontroliuojamas Azerbaidžano kariuomenės. Eksklavo dydis apie 40 kvadratinių kilometrų ir yra visiškai apsuptas Azerbaidžano, kuris buvo okupuotas Karabacho karo metu. Teritorijoje daugiausia gyvena azerbaidžaniečiai, ji faktiškai valdoma Azerbaidžano kaip Gadabajaus rajono dalis.

## Šaltiniai
Teodoras Medaiskis

**Teodoras Medaiskis** (g. 1951 m. sausio 2 d. Vilniuje) – Lietuvos ekonomistas, socialinių mokslų daktaras, Vilniaus universiteto profesorius ir Senato narys, Lietuvos socialinės apsaugos ir pensijų sistemos bendraautorius.

## Biografija

1968 m. baigė Vilniaus Antano Vienuolio vidurinę mokyklą, 1973 m. – Vilniaus universitetą, matematiko kvalifikacija.

1973–1978 m. Liaudies ūkio planavimo ir ekonomikos instituto mokslinis bendradarbis. 

1978 m. socialinių mokslų daktaras. 

Nuo 1978 m. dėsto Vilniaus universiteto Ekonomikos fakultete. 

1992–1993 m. socialinės apsaugos ministras, 1993–1994 m. ministro patarėjas. 

1994–1995 m. Jungtinių Tautų Vystymosi programos Lietuvos skyriaus patarėjas. 

1995–2000 m. viešosios įstaigos „Socialinės politikos grupė“ direktorius.

2001-2008 Socialinės apsaugos ir darbo ministerija, ministro patarėjas.

## Šaltiniai

|-
Taurupys (ežeras)

**Taurupys** – ežeras rytų Lietuvoje, Molėtų rajone, 4,5 km į pietus nuo Kuktiškių. Ilgis iš šiaurės rytų į pietvakarius 0,58 km, plotis iki 0,35 km. Altitudė 154 m. Ežero krantai žemi ir pelkėti, ypač užpelkėjusi vakarinė įlanka ir šiaurinė ežero dalis, faktiškai virtusios pelke ir realus ežero plotas siekia ~ 10,5 ha. Aplink plyti Taurupio pelkė, auga miškai – ežerą supa Dotenių ir Panatryčio miškai. Pietuose išteka upeliukas link Dumblės upelio (Aiseto ežero baseinas).

Netoliese yra mažesni Ešerinio ir Kuojinio ežerai, Napriūnų kaimas.

## Šaltiniai
Muziejų sala

**Muziejų sala** () – muziejinis kompleksas, įsikūręs Šprė upės saloje Berlyne. Muziejų ekspozicijos apžvelgia civilizacijos istorijos periodus, apimančius apie 6000 m. iki XIX a.

## Istorija

Saloje esantys muziejai buvo pastatyti 1824−1930 m. laikotarpyje. Muziejai nukentėjo 2-ojo pasaulinio karo metu. Kai kurios pažeistos vietos pastatuose buvo paliktos nerestauruotos. Po karo didelė dalis vertybių buvo išvežta į TSRS. 1958 m. pagal susitarimą su VDR vertybės buvo grąžintos į Berlyną, tačiau ne visos, tarp jų − Henriko Šlymano Trojoje rasti artefaktai. 1999 m. kompleksas įtrauktas į UNESCO pasaulio paveldo sąrašą. Muziejus galima aplankyti su vienu bilietu. Per metus Muziejų sala sutraukia daugiau nei 1 mln. lankytojų.

## Muziejų sąrašas
* Senasis muziejus () − klasicistinio stiliaus pastatas, pastatytas 1830 m. Architektas − Karl Friedrich Schinkel. Iš pradžių vadinosi Karaliaus muziejumi (), 1845 m. pervadintas į Senąjį. Eksponuojamas etruskų, graikų ir romėnų menas.
* Naujasis muziejus () − pastatytas 1859 m. Architektas − Friedrich August Stüler. Vadinamas dar Egipto muziejumi. Eksponuojami daugiausiai Sen. Egipto artefaktai, tarp jų − pasaulinio žinomumo Nefertitės biustas.
* Senoji nacionalinė galerija () − pastatytas 1876 m. Architektas − Johann Heinrich Strack. Eksponuojami dailės darbai iki XIX a. pabaigos.
* Bodės muziejus () − pastatytas 1904 m. Architektas − Ernst von Ihne. Iš pradžių vadinosi Kaizerio Frydricho muziejumi ir buvo skirtas renesanso menui. Pervardintas 1956 m. pirmojo direktoriaus Vilhelmo fon Bodės vardu. Jame eksponuojamos skulptūros, numizmatika. Daugiausia iš Bizantijos imperijos laikų.
* Pergamo muziejus () − pastatytas 1930 m. Architektas − Alfred Mussel. Eksponuojami atstatyti ir restauruoti architektūriniai senovės kultūrų statiniai su daug originalių detalių. Tarp jų − Sen. Graikijos Pergamono altorius ir Babilono Ištarės vartai.

## Nuorodos
* Oficialus Valstybinių Berlyno muziejų tinklalapis
* UNESCO tinklalapis
* www.museumsportal-berlin.de
* www.berlin.de 
* www.visitberlin.de
Tokušima

**Tokušima** () – miestas Japonijoje, Šikoku regione, šiaurės rytinėje Tokušimos prefektūros dalyje, ties Jošino upės žiotimis. Prefektūros administracinis centras. 2011 m. duomenimis, mieste gyveno 263 tūkst. gyventojų.

Veikia trys universitetai. Netoliese esančiame Macušigės miestelyje veikia Tokušimos oro uostas.

## Istorija
Tokušimą įkūrė Hačisukos klanas. 1585 m. *[[daimyo]]* Hačisuka Avos žemėje pastatė Tokušimos pilį. Miestelio klestėjimas rėmėsi indigo dažų pramone.

Šiandieninis miestas įkurtas 1889 m. spalio 1 d. Tuomet Tokušima buvo 10-as pagal dydį miestas šalyje. Antrojo pasaulinio karo metu Tokušimą buvo pasirinkta subombarduoti dėl to, kad miestas buvo svarbus regiono agrikultūros centras. 1945 m. liepos 3 d. virš Tokušimos praskriejo 137 JAV lėktuvai, buvo numesta 1050 tonų padegamųjų bombų, sugriauta 74 % miesto pastatų.

## Kultūra
Kiekvieną rugpjūtį, Obon festivalio metu, Tokušimoje vyksta Ava Odori (*Awa Odori*) šokių festivalis. *Awa Odori* pažodžiui reiškia „Avos šokiai“ (Ava, tai senovinis prefektūros pavadinimas).

## Miesto simboliai
Oficiali miesto gėlė yra sakura, medis – alyvūnas.

## Miestų partnerystė
*  Saginas, Mičiganas, JAV
*  Leirija, Portugalija
*  Dandongas, Liaoningas, Kinija

## Išnašos
Daktaras Vatsonas

**Daktaras Vatsonas** (), visas vardas ***John H. Watson*** – išgalvotas personažas rašytojo Arthur Conan Doyle detektyviniuose kūriniuose apie seklį Šerloką Holmsą, yra pastarojo bičiulis, pagalbininkas, bendražygis. Daugelyje Conan Doyle knygų istorijos sekamos Vatsono pirmuoju asmeniu.

Šerloko Holmso ir daktaro Vatsono garsiausių istorijų rinkiniai
yra nuolatos perleidžiami ir vieni labiausiai perkami, o kiekvienais metais sukuriamas bent vienas filmas. „Elementaru, Vatsonai“ – žymiausia ir daugiausiai cituojama Šerloko Holmso frazė.

Daugelyje kūrinių daktaras Vatsonas veikia Šerloko Holmso pavedimu, po to jam atsiskaitydamas apie nuveiktą darbą (pvz., „Baskervilių šuo“), nors kartais ir nelabai sėkmingai („Ledi Frensis Karfeks dingimas“). Gerokai nusileidžia žymiajam detektyvui savo pastabumu bei gebėjimu daryti atliktų stebėjimų išvadas. Kita vertus, jam neįkainojamai pasitarnauja: išgelbėja jo gyvybę ar bent jau protą („Velnio koja“), konsultuoja daugeliu klausimų, dažniausiai susijusių su medicina („Sidabras“, „Boskombo slėnio paslaptis“, „Kraujo spalvos etiudas“), nes pats buvo baigęs medicinos studijas Londono universitete.

## Nuorodos

* [Daktaras Vatsonas [Šerloko Holmso muziejus|Šerloko Holmso muziejuje]]
* Apie daktarą Vatsoną
1952 m. Stokholmo Tarpzoninis turnyras

**1952 m. Stokholmo tarpzoninis šachmatų turnyras** – tai pasaulio čempionato ciklo (1951–1954 m.) atrankinės šachmatų varžybos. Antrasis tarpzoninis vyrų turnyras vyko 1952 m. rugsėjo 14 – spalio 21 d. Saltsjobadene – Stokholme.

## Turnyras
Turnyras atrinko 5-is šachmatininkus žaisiančius 1953 m. Kandidatų turnyre.

### Dalyvių atranka
Dalyvavo 21 dalyvis iš 14 šalių (pradžioje – 22, bet po 2-jo rato dėl ligos iš turnyro pasitraukė Chulijo Bolbočanas, Argentina). Dalyviai buvo atrinkti iš  2-ojo zoninių turnyrų ciklo aštuonių  zonų: iš 1-os, 3-os po 5 šachmatininkus, iš 2-os zonos - 4; iš  7-os – 2; iš 4-os, 5-os 6-os ir 8-os zonų po 1.  Iš FIDE atsarginių sąrašo  į turnyrą buvo įtrauktas H. Pilnikas (neatvykus JAV šachmatininkui) ir Štalbergas (vietoj mirusio J. Folčio).
Turnyre dalyvavo ir Povilas Vaitonis.

### Rezultatai

Turnyre pirmąją vietą iškovojo A. Kotovas – 16½ taško; 2-3 vietas pasidalijo T. Petrosianas ir M. Taimanovas – po 13½; 4-as buvo J. Geleris – 13; 5-as – J. Averbachas – 12½, kuris pagal geresnius papildomus rodiklius, aplenkė : S. Gligoričių, L. Sabo, G. Štalbergą, kurie vėliau irgi buvo įtraukti į 1953 m. kandidatų turnyrą.

### Turnyro lentelė

Pasaulio šachmatų čempionato Tarpzoninis turnyras, Saltsjobadenas – Stokholmas 1952 rugsėjo 14 - spalio 21 d.

## Šaltiniai

## Nuorodos
* 1952 m. Salsjobadeno tarpzoninio turnyro partijos
1955 m. Geteborgo Tarpzoninis turnyras

**1955 m. Geteborgo tarpzoninis šachmatų turnyras** (vyrų) – tai pasaulio čempionato ciklo (1955-1957) atrankinės šachmatų varžybos. Trečiasis tarpzoninis vyrų turnyras vyko 1955 m. rugpjūčio 14 d.  - rugsėjo 22 d. Geteborge.

## Turnyras
Turnyras atrinko 9-is šachmatininkus žaisiančius 1956 m. Kandidatų turnyre.

### Dalyvių atranka
Dalyvavo 21 šachmatininkas. Dalyvių sudėtis – aštuoniuose FIDE zoniniuose turnyruose geriausiai pasirodę šachmatininkai: Dalyvavo 21 šachmatininkas. Dalyviai buvo atrinkti iš  3-iojo zoninių turnyrų ciklo aštuonių zonų : iš 1-os, 2-os ir 3-ios zonų po 4; iš 4-os ir 7-os zonų po 3 šachmatininkus; iš 5-os, 6-os– po 1. 

Asmeniškai pakviesti : D. Bronšteinas, P. Keresas ir S. Reševskis – 1953 m. Kandidatų turnyro prizininkai.

Turnyre dalyvauti atsisakė  S. Reševskis, C. Seidmenas, L. Evansas ir D. Janovskis .Į jų vietas buvo pakviesti: G. Štalbergas, K. Girardas ir  H. Pilnikas .

### Rezultatai

Turnyro nugalėtoju tapo D. Bronšteinas – 15 taškų, kuris antrąją vietą užėmusį P. Keresą aplenkė 1½ taško. Trečias buvo O. Panno – 13 taškų. 

### Turnyro lentelė

Pasaulio šachmatų čempionato Tarpzoninis turnyras, Geteborgas 1955 rugpjūčio 14  – rugsėjo 22 d.

## Šaltiniai

## Išorinės nuorodod
1955 m. Geteborgo tarpzoninio turnyro partijos
1958 m. Portorožo Tarpzoninis turnyras

**1958 m. Portorožo tarpzoninis šachmatų turnyras** (vyrų) – tai pasaulio čempionato ciklo (1958–1960) atrankinės šachmatų varžybos. Ketvirtasis tarpzoninis vyrų turnyras vyko 1958 m. rugpjūčio 4 – rugsėjo 12 d. Portorože (Slovėnija).

## Turnyras
Į 1959 m. Kandidatų turnyrą pateko 6 žaidėjai. Turnyro metu vykęs FIDE kongresas padidino iš vienos valstybės galinčių patekti į kandidatų turnyrus nuo 2 iki 3 žaidėjų.

### Dalyvių atranka
Dalyvavo 21 šachmatininkas. Dalyviai buvo atrinkti iš  4-ojo zoninių turnyrų ciklo devynių zonų: iš 1-os, 2-os, 3-ios ir 8-os zonų po 3 šachmatininkus; iš 4-os (SSRS) zonos - 4; iš 5-os - 2; iš  6-os, 7-os ir 9-tos – po 1.
Turnyre dalyvauti atsisakęs S. Reševskis buvo pakeistas Dž. Šervinu (iš atsarginių sąrašo), o atsisakęs dalyvauti P. Vaitonis - 2-ąją vietą Kanados čemp. užėmusiu G. Fusteriu.

### Rezultatai
Turnyro nugalėtoju tapo M. Talis -13½ taško. Antras buvo S. Gligoričius – 13 taškų. 3-4 vietomis pasidalijo P. Benko ir T. Petrosianas – po 12½ taškų; 5-6 vietomis F. Olafsonas ir R. Fišeris – po 12. D. Bronšteinas paskutiniame rate patyrė prieš R. Kardosą pirmąjį pralaimėjimą per tris tarpzoninius turnyrus ir į 1959 m. Kandidatų turnyrą nepateko.

### Turnyro lentelė

Pasaulio šachmatų čempionato Tarpzoninis turnyras, Portorožas 1958 rugpjūčio 4 – rugsėjo 12 d.

## Šaltiniai

## Nuorodos
1958 m. Portorožo tarpzoninio turnyro partijos
Will Arnett

**William Emerson „Will“ Arnett** (g. 1970 m. gegužės 4 d. Toronte, Ontarijuje, Kanadoje) – kanadiečių aktorius, filmų įgarsintojas.

Geriausiai žinomas už vaidybą amerikiečių televizijos serialuose. Yra atlikęs George Oscar „G.O.B.“ Bluth II vaidmenį FOX dramoje „Arrested Development“, vaidinęs pagrindinį personažą NBC seriale „Up All Night“, taip pat to paties kanalo sitacijų komedijoje „30 Rock“. Pastarajame seriale aktorius vaidino Devoną Banksą. Už vaidybą seriale jis buvo nominuotas keturiems „Emmy“ apdovanojimams.

Dažnai įgarsina personažus įvairiuose animaciniuose filmuose, tarp jų – tokie garsūs filmai kaip „“ (2006), „Ratatouille“ (2007), „Monsters vs. Aliens“ (2009), „Despicable Me“ (2010).

## Biografija
Viljamas Arnetas gimė 1970 m. gegužės 4 d. Toronte. Turi dvi vyresnes seseris ir jaunesnįjį brolį.

### Asmeninis gyvenimas
1994 m. aktorius vedė Penelope Ann Miller, tačiau pora išsiskyrė po vienerių metų draugystės (1995). 2003 m. Will Arnett vedė garsią amerikiečių aktorę Amy Poehler. Juodu susilaukė dviejų vaikų. 2012 m. rugsėjį pora išsiskyrė. 2020 m. gegužės 27 d. jis susilaukė dar vieno vaiko – jam gimė sūnus Aleksandras.

## Filmografija

## Šaltiniai
1962 m. Stokholmo Tarpzoninis turnyras

**1962 m. Stokholmo tarpzoninis šachmatų turnyras** – tai pasaulio čempionato ciklo (1961–1963) atrankinės šachmatų varžybos. Penktasis tarpzoninis vyrų turnyras vyko 1962 m. sausio 26 – kovo 7 d. Stokholme.

## Turnyras
Šeši, geriausiai pasirodę turnyre žaidėjai, pateko į 1962 m. Kandidatų turnyrą.

### Dalyvių atranka
Dalyvavo 23 šachmatininkai. Dalyviai buvo atrinkti iš  5-ojo zoninių turnyrų ciklo devynių zonų: : iš 2-os ir 4-os (SSRS) zonų -po  4 dalyvius; iš 1-os, 3-ios, 5-os ir 8-os – po 3; iš 6-os, 7-os, ir 9-os zonų – po 1. Vietoj iškovojusių teisę zoniniame turnyre, bet dėl įvairių priežasčių nedalyvavusių JAV šachmatininkų: V. Lombardžio ir R. Vainšteino, žaidė (taip pat iš JAV) A. Bisgajeris ir P. Benko.

### Rezultatai
Turnyrą laimėjo R. Fišeris – 17½ taško. Antra – trečia vietomis pasidalijo J. Geleris ir T. Petrosianas – po 15 taškų. Ketvirtąją- penktąją vietas pasidalijo V. Korčnojus ir M. Filipas – po 14.
 

### Turnyro lentelė

Pasaulio šachmatų čempionato Tarpzoninis turnyras, Stokholmas 1962 m. sausio 26 – kovo 7 d.

6-8 vietas pasidaliję šachmatininkai dėl vieno likusio kelialapio žaidė papildomą turnyrą (po dvi partijas su kiekvienu). Jo rezultatai: 1. L. Šteinas – 3 taškai; 2. P. Benko – 2½; 3. S. Gligoričius – ½ taško.

Pagal FIDE taisykles iš vienos šalies kandidatų turnyre negalėjo dalyvauti daugiau kaip 5 žaidėjai – todėl vietoj L. Šteino į 1962 m. Kandidatų turnyrą pateko P. Benko.

## Šaltiniai

## Nuorodos
1962 m. Stokholmo tarpzoninio turnyro partijos
1964 m. Amsterdamo Tarpzoninis turnyras

**1964 m. Amsterdamo tarpzoninis šachmatų turnyras** – tai pasaulio čempionato ciklo (1964–1966) atrankinės šachmatų varžybos. Šeštasis tarpzoninis vyrų turnyras vyko 1964 m. gegužės 19 – birželio 24 d. Amsterdame.

## Turnyras
Dalyvavo 24 šachmatininkai. Į kandidatų mačus, kur pagal FIDE tuometines taisykles iš vienos šalies galėjo žaisti ne daugiau kaip 5 žaidėjai, o iš tarpzoninio patekdavo - 6. Kadangi pagal 1962 m. Kandidatų turnyro rezultatus J. Geleris ir P. Keresas jau turėjo teisę dalyvauti 1965 m. Kandidatų mačuose, todėl iš šio turnyro į sekantį etapą galėjo patekti tik 3 sovietų žaidėjai.

### Dalyvių atranka
Dalyviai buvo atrinkti iš  6-ojo zoninių turnyrų ciklo dešimties zonų: : iš 4-os (SSRS) zonos - 4 dalyviai (pirmą kartą SSRS zoninis turnyras (1964.2.18 – 3.10) pravestas atskirai nuo SSRS šachmatų čempionato);
iš 1-3, 5-os ir 8-os – po 3; iš 6-os, 7-os, 9-os ir 10 zonų – po 1. Iš Kanados zoninio turnyro vietoj atsisakiusio Danieliaus Janovskio žaidė antrąją vietą užėmęs Zvonko Vranešičius. 

JAV čempionate, kuris buvo ir pasaulio čempionato zoninis  turnyras pirmąją vietą užėmė  R. Fišeris, o antrąją - A. Bisgajeris. Jie abu išsikovojo teisę žaisti tarpzoniniame Amsterdamo turnyre. Tačiau Robertui Fišeriui atsisakius, jo vietą užėmė Laris  Evansas, o Arturas Bisgajeris, pralaimėjęs mačą 1,5 : 4,5, Paului Benkui užleido jam savo vietą tarpzoniniame turnyre.

### Rezultatai

Pirmą kartą, vykdant tarpzoninius turnyrus, 1-4 vietas pasidalijo keturi šachmatininkai: V. Smyslovas, B. Larsenas,  B. Spaskis ir M. Talis – po 17 taškų; 5-tą vietą užėmė L. Šteinas 16½ taško, 6-ąją D. Bronšteinas – 16. Pagal FIDE taisykles abu pastarieji nepateko į 1965 m. Kandidatų mačus. Septintąją vietą užėmė B. Ivkovas – 15 taškų. 8-9 vietas pasidalijo S. Reševskis ir L. Portišas – po 14½ taško. Dėl vietos kandidatų mačuose pastarieji šachmatininkai papildomą 4-ių partijų mačą, kurį laimėjo L. Portišas 2½:½. Iš šio tarpzoninio turnyro 1965 m. kandidatų mačų dalyviais tapo: Bentas Larsenas, Vasilijus Smyslovas, Borisas Spaskis, Michailas Talis, Borislavas Ivkovas ir Lajošas Portišas.

### Turnyro lentelė

Pasaulio šachmatų čempionato Tarpzoninis turnyras, Amsterdamas 1964 m. gegužės 19 – birželio 24 d.

Pastaba. Žalsva spalva pažymėti žaidėjai pateko į 1965 m. Kandidatų mačus

Mačas dėl kelialapio paskutinio kelialapio į 1965 m. Kandidatų mačus. Amsterdamas 1964 m.

Mačą laimėjęs L. Portišas pateko į 1965 m. Kandidatų mačus.

## Šaltiniai

## Nuorodos
1964 m. Amsterdamo tarpzoninio turnyro partijos
1967 m. Suso Tarpzoninis turnyras

**1967 m. Suso tarpzoninis šachmatų turnyras** – tai pasaulio čempionato ciklo (1967–1969) atrankinės šachmatų varžybos. Septintasis tarpzoninis vyrų turnyras vyko 1967 m. spalio 13 – lapkričio 15 d. Suse (Tunisas).

## Turnyras
Turnyras buvo numatytas 24 žaidėjams, bet neatvykus O. Pannui, dalyvavo 23 žaidėjai. Į 1968 m. Kandidatų mačus pateko 6 dalyviai. Dalyvių apribojimas iš vienos šalies buvo panaikintas.

### Dalyvių atranka
Dalyviai buvo atrinkti iš  7-ojo zoninių turnyrų ciklo dešimties zonų: iš 4-os (SSRS 34-asis čempionatas) zonos – 4 dalyviai; iš 1-3 , 5-os ir 8-os zonų – po 3; iš 6-os, 7-os, ir 9-os ir 10-os zonų – po 1. O taip pat 1965 m. Kandidatų mačuose 3-ią vietą užėmęs B. Larsenas. Vietoj negalėjusio dalyvauti turnyre O. Panno buvo įtrauktas šalies organizatorės atstovas S. Buazizas (Tunisas).
Neatvykus Ch. Bolbočanui, turnyras prasidėjo su 23-im žaidėjais, o baigėsi su 22 (po konflikto su teisėjais, sužaidęs 10 partijų pasitraukė R. Fišeris).

### Rezultatai
Pirmąją vietą užėmė B. Larsenas – 15½ taško. 2-4 vietas pasidalijo J. Geleris, S. Gligoričius ir V. Korčnojus – po 14 taškų; 5-tą vietą užėmė L. Portišas – 13½ taško. Į 1968 m. Kandidatų mačus pateko 6 tarpzoninio turnyro dalyviai (be apribojimų iš vienos šalies). Šeštąją vietą užėmė S. Reševskis, laimėjęs papildomą turnyrą.

### Turnyro lentelė

Pasaulio šachmatų čempionato Tarpzoninis turnyras, Susas 1967 m. spalio 13 – lapkričio 15 d.

Pastaba. Žalsva spalva pažymėti žaidėjai pateko į 1968 m. Kandidatų mačus

Trys dalyviai vienodai surinkę taškų:S. Reševskis ir V. Hortas ir L. Šteinas dėl paskutinio kelialapio į Kandidatų mačus žaidė papildomą turnyrą – kiekvienas su kiekvienu po keturias partijas.

Turnyras dėl kelialapio paskutinio kelialapio į 1968 m. Kandidatų mačus. Los Andželas 1967 m.

Baigus papildomą turnyrą visi dalyviai surinko po vienodai taškų, o ir jų papildomi rodikliai šiame turnyre taip pat buvo lygūs.Tarpzoniniame turnyre S. Reševskis turėjo geresnį koeficientą, todėl jis ir pateko į 1968 m. Kandidatų mačus.

## Šaltiniai

## Nuorodos
1967 m. Suso tarpzoninio turnyro partijos
1970 m. Maljorkos Palmos Tarpzoninis turnyras

**1970 m. Maljorkos Palmos tarpzoninis šachmatų turnyras** – tai pasaulio čempionato ciklo (1970–1973) atrankinės šachmatų varžybos. Aštuntasis tarpzoninis vyrų turnyras vyko 1970 m. lapkričio 8 – gruodžio 13 d. Maljorkos Palmoje (Ispanija).

## Turnyras
Dalyvavo 24 šachmatininkai iš 14 šalių. Šeši geriausiai pasirodę šachmatininkai pateko į 1971 m. Kandidatų mačus

### Dalyvių atranka
Dalyviai buvo atrinkti iš  8-ojo zoninių turnyrų ciklo dešimties zonų: iš 4-os (SSRS 37-asis čempionatas) zonos – 4 dalyviai; iš 1-3 , 5-os ir 8-os zonų – po 3; iš 6-os, 7-os, ir 9-os ir 10-os zonų – po 1. O taip pat 1968 m. Kandidatų mačuose 3-ią vietą užėmęs B. Larsenas.
JAV šachmatų federacija, po to, kai P. Benko užleido savo vietą, nusprendė vietoj jo pasiusti R. Fišerį, nors jis ir nežaidė zoniniame turnyre; Pietų Amerikos zonoje Ch. Rubinetis pakeitė atsisakiusį dalyvauti M. Najdorfą.

### Rezultatai
Pagrindinė kova turnyre vyko tarp R. Fišerio ir J. Gelerio: laimėjęs prieš J. Gelerį R. Fišeris užėmė pirmąją vietą – 18½ taško; 2-4 vietas pasidalijo J. Geleris, B. Larsenas ir R. Hiubneris – po 15 taškų. 5-ąją vietą užėmė M. Taimanovas – 14 v.
Atsarginis, po mačo su V. Smyslovu – L. Portišas.

### Turnyro lentelė

Pasaulio šachmatų čempionato Tarpzoninis turnyras, Maljorkos Palma 1970 m. lapkričio 8 – gruodžio 13 d. vyko Maljorkos Palmoje

Pastaba. Žalsva spalva pažymėti žaidėjai pateko į 1971 m. Kandidatų mačus

Buvo žaidžiamas 6-ių partijų mačas tarp L. Portišo ir V. Smyslovo dėl atsarginio žaidėjo vietos 1971 m. Kandidatų mačams.

Mačas dėl atsarginio kelialapio į 1971 m. Kandidatų mačus. Portorožas 1971 m.

Nors mačas baigėsi lygiosiomis, atsarginė vieta atiteko L. Portišui turėjusiam geresnius koeficientus tarpzoniniame turnyre.

## Šaltiniai

## Nuorodos
1970 m. Maljorkos Palmos tarpzoninio turnyro partijos
1973 m. Leningrado Tarpzoninis turnyras

**1973 m. Leningrado tarpzoninis šachmatų turnyras** – tai pasaulio čempionato ciklo (1973–1975) atrankinės šachmatų varžybos. Po FIDE kongresų Vankuveryje (1971) ir Skopjėje (1972) tarpzoninių turnyrų dalyvių skaičius buvo padidintas iki 36; nutarta rengti du atskirus turnyrus. Pirmas devintojo ciklo tarpzoninis vyrų turnyras vyko 1973 m. birželio 2 – birželio 28 d. Leningrade (TSRS).

## Turnyras
Pirmą kartą vyko du tarpzoniniai turnyrai. Dalyvavo 18 šachmatininkų iš 12 šalių. Trys geriausiai pasirodę dalyviai iš kievieno turnyro patenka į 1974 m. Kandidatų mačus.

### Dalyvių atranka
Turnyre dalyvavo 18 žaidėjų.
 
Penki žaidėjai iš 1971 m. Kandidatų mačų: V. Korčnojus, V. Ulmanas, R. Hiubneris, B. Larsenas, M. Taimanovas.

Už aukštus sportinius pasiekimus pakviesti: S. Gligoričius, M. Talis, ir 1969 m. pasaulio jaunimo čempionas – A. Karpovas.

Dešimt geriausiai pasirodžiusių šachmatininkų iš 9-ojo zoninių turnyrų ciklo dešimties zonų:  Robertas Birnas,  Janas Smejkalas,  Genadijus Kuzminas, Migelis Kinterosas,  Ivanas Radulovas, Eugenijus Torė,  Josipas Rukavina, Vladimiras Tukmakovas,  Guilermo Estévezas,  Migelis Kuélaras.

### Rezultatai
1-2 vietomis pasidalijo  V. Korčnojus ir  A. Karpovas – po 13½ taško. 3-ią vietą užėmė rezultatyviai (3½ taško 4-ių paskutinių partijų) finišavęs  R. Birnas – 12½ taško. Jie pateko 1974 m. Kandidatų mačus.

### Turnyro lentelė

Pasaulio šachmatų čempionato Tarpzoninis turnyras, Leningradas 1973 birželio 2 – 28 d.

Pastaba. Žalsva spalva pažymėti žaidėjai pateko į 1974 m. Kandidatų mačus

## Šaltiniai

## Nuorodos
1973 m. Leningrado tarpzoninio turnyro partijos
1973 m. Petropolio Tarpzoninis turnyras

**1973 m. Petropolio tarpzoninis šachmatų turnyras** – pasaulio čempionato ciklo (1973–1975) atrankinės šachmatų varžybos. Po FIDE kongresų Vankuveryje (1971) ir Skopjėje (1972) tarpzoninių turnyrų dalyvių skaičius buvo padidintas iki 36; nutarta rengti du atskirus turnyrus. Antras devintojo ciklo tarpzoninis vyrų turnyras vyko Petropolyje (Brazilija) 1973 liepos 22 – rugpjūčio 18 d.

## Turnyras
Pirmą kartą vyko du tarpzoniniai turnyrai. Kiekviename jų dalyvavo 18 šachmatininkų iš 12 šalių. Trys geriausiai pasirodę dalyviai iš kievieno turnyro patenka į 1974 m. Kandidatų mačus.

### Dalyvių atranka
Turnyre dalyvavo 18 žaidėjų.

Iš 1971 m. Kandidatų mačų - J. Geleris.

Už aukštus sportinius pasiekimus pakviesti V. Hortas, P. Keresas, L. Polugajevskis, L. Portišas, V. Smyslovas,  L. Šteinas ir pasaulio jaunimo čempionas –  V. Hugas (1971).
Mirus L. Šteinui, vietoj jo žaidė D. Bronšteinas (pagal atsarginių sąrašą).

Dešimt geriausiai pasirodžiusių šachmatininkų buvo atrinkti iš dešimties 9-ojo ciklo zoninių turnyrų:

 Henrikė Mekingas,  Vladimiras Savonas,  Borislavas Ivkovas,  Ljubomiras Ljubojevičius,  Samuelis Reševskis,  Oskaras Pano,  Florinas Georgiu,  Peteris Biyiasas,  Tan Lian Anas,  Šimonas Kaganas.

### Rezultatai
Nugalėjo H. Mekingas – 12 taškų: jis iš karto pateko į 1974 m. Kandidatų mačus. 2-4 vietas dalijosi J. Geleris, L. Polugajevskis ir L. Portišas – po 11½ taškų.  Po papildomo mačo-turnyro Portorože į Kandidatų mačus pateko L. Portišas ir L. Polugajevskis.

### Lentelė

Pasaulio šachmatų čempionato Tarpzoninis turnyras, Petropolis 1973 liepos 22 – rugpjūčio 18 d.

Nuo 1973 m. pasaulio čempionato cikle pradėti rengti 2 (vėliau ir 3) tarpzoniniai turnyrai. Iš kiekvieno turnyro patekdavo (1973 m. -trys) geriausiai pasirodę šachmatininkai į Kandidatų mačus

Pastaba. Žalsva spalva pažymėti žaidėjai pateko į 1974 m. Kandidatų mačus

H.Mekingas iškart pateko į Kandidatų mačus. Kiti trys dalyviai, pasidaliję 2-4 vietas, dėl likusių dviejų vietų į 1974 m. Kandidatų mačus žaidė papildomą turnyrą: kiekvienas su kiekvienu po 4 partijas.

Papildomas turnyras dėl dviejų vietų į 1974 m. Kandidatų mačus, Portorožas 1973 m. rugsėjis 6-22 d.

Į 1974 m. Kandidatų mačus pateko Lajošas Portišas ir Levas Polugajevskis.

## Šaltiniai

## Nuorodos
* 1973 m. Petropolio tarpzoninio turnyro partijos
1976 m. Manilos Tarpzoninis turnyras

**1976 m. Manilos tarpzoninis šachmatų turnyras** – tai pasaulio čempionato ciklo (1976–1978) atrankinės šachmatų varžybos. Kaip ir 1973 m., tarpzoninės varžybos vyko dviejuose turnyruose.
Vienas iš (dešimtojo ciklo) tarpzoninių vyrų turnyrų vyko 1976 m. birželio 13 – liepos 10 d. Maniloje (Filipinai).

## Turnyras
20 dalyvių iš 15 šalių. Į 1977/78 m. Kandidatų mačus pateko 3 geriausiai pasirodę žaidėjai.

### Dalyvių atranka
Turnyre dalyvavo 20 žaidėjų.

Trys žaidėjai iš 1974 m. Kandidatų mačų:  H. Mekingas,  (B. Spaskis, L. Polugajevskis). 

Už aukštus sportinius pasiekimus pakviesti:  (V. Hortas, L. Kavalekas),  L. Ljubojevičius. 

Keturiolika geriausiai pasirodžiusių šachmatininkų buvo atrinkti iš  10-ojo zoninių turnyrų ciklo vienuolikos zonų:

 Vitalijus Ceškovskis,  Zoltanas Riblis,  Oskaras Pano,  Jurijus Balašovas,  Florinas Georgiu,  Volfgangas Ulmanas,  Serdžio Mariotis,  Migelis Kvinterosas,  Valteris Braunas,  Eugenijus Torė,  Peteris Bajasas,  Tan Lian Anas,  Chosro Harandi, Negalintį dalyvauti  Ch Diazą del Korvalį, FIDE sprendimu pakeitė  L. Pachmanas.

### Rezultatai
Nugalėjo H. Mekingas – 13 taškų; 2-3 vietas pasidalijo V. Hortas ir L. Polugajevskis – po 12½. Jie pateko į 1977/78 m. Kandidatų mačus.

### Turnyro lentelė

Pasaulio šachmatų čempionato Tarpzoninis turnyras, Manila 1976 birželio 12 d. – liepos 12 d.

Pastaba. Žalsva spalva pažymėti žaidėjai pateko į 1977/78 m. Kandidatų mačus

## Šaltiniai

## Nuorodos
1976 m. Manilos tarpzoninio turnyro partijos
1976 m. Bylio Tarpzoninis turnyras

**1976 m. Bilio tarpzoninis šachmatų turnyras** – tai pasaulio čempionato ciklo (1976–1978) atrankinės šachmatų varžybos. Kaip ir 1973 m., tarpzoninės varžybos vyko dviejuose turnyruose.
Vienas iš (dešimtojo ciklo) tarpzoninių vyrų turnyrų vyko 1976 m. liepos 11 – rugpjūčio 7 d. Bylyje (Šveicarija).

## Turnyras
20 dalyvių iš 15 šalių. Į 1977/78 m. Kandidatų mačus pateko 3 geriausiai pasirodę žaidėjai.

### Dalyvių atranka
25 dalyviai (per abu turnyrus) buvo atrinkti iš  10-ojo zoninių turnyrų ciklo vienuolikos zonų: iš 1; 2; 3.1 ir 3.2 zonų – 10 dalyvių; iš 4-os (SSRS) ir 8-tos zonų – po 3 šachmatininkus; iš 5-os ; 7-os ir 10-os zonų – po 2; iš 6-os, 9-os ir 11-os zonų – po 1.
Šeši žaidėjai iš 1974 m. Kandidatų mačų.
Už aukštus sportinius pasiekimus pakviesti: J. Geleris, V. Hortas, L. Kavalekas, B. Larsenas, L. Ljubojevičius, V. Smyslovas, M. Talis ir R. Hiubneris. Šalies organizatorės (Šveicarija) pakviestas A. Lombardis. Negalintį dalyvauti Ch. Diesą del Koralį, FIDE sprendimu pakeitė L. Pachmanas.

### Rezultatai
Nugalėjo B. Larsenas – 12½ taško. 2-4 vietas pasidalijo T. Petrosianas, L. Portišas, M. Talis – po 12 taškų. Buvo žaidžiamas papildomas turnyras tarp 2-4 vietas užėmusių dalyvių dėl likusių dviejų kelialapių į 1977/78 m. Kandidatų mačus Varezėje 1973 m. spalio 10 – 25 d. 1-2 vietas užėmę T. Petrosianas ir L. Portišas pateko į 1977/78 m. Kandidatų mačus.

### Turnyro lentelė

Pasaulio šachmatų čempionato Tarpzoninis turnyras, Bylis 1976 liepos 11 d. – rugpjūčio 7 d.

Pastaba. Žalsva spalva pažymėti žaidėjai pateko į 1977/78 m. Kandidatų mačus

B. Larsenas pateko į Kandidatų mačus iš karto. Vėliau 2 – 4 vietas pasidaliję dalyviai, dėl dviejų vietų į 1977/78 m. Kandidatų mačus, žaidė po keturias partijas tarpusavio turnyre.

Papildomas turnyras dėl dviejų vietų į 1977/78 m. Kandidatų mačus, Varezė 1976 spalio 10 – 25 d.

T. Petrosianas ir L. Portišas pateko į 1977/78 m. Kandidatų mačus.

## Šaltiniai

## Nuorodos
* 1976 m. Bylio tarpzoninio turnyro partijos 
*  Papildomo turnyro dėl dviejų kelialapių į kandidatų mačus partijos.
1979 m. Rio de Žaneiro Tarpzoninis turnyras

**1979 m. Rio de Žaneiro tarpzoninis šachmatų turnyras** – tai pasaulio čempionato ciklo (1979–1981) atrankinės šachmatų varžybos. Vienas iš dviejų (vienuoliktojo ciklo) tarpzoninių vyrų turnyrų vyko 1979 m. rugsėjo 23 – spalio 20 d. Rio de Žaneire.

## Turnyras
18 dalyvių kovojo dėl 3-jų kelialapių į 1980/81 m. Kandidatų mačus.

### Dalyvių atranka
Trys žaidėjai iš 1978/79 m. Kandidatų mačų: H. Mekingas, T. Petrosianas ir L. Portišas.

Negalinčius dėl ligos dalyvauti  V. Hortą ir  L. Kavaleką pakeitė  O. Romanišinas ir  E. Mednis. 

Kadangi už aukštus sportinius pasiekimus turėjo kvietimą R. Hiubneris, tai jo vietą užėmė 3-ias 2-oje zonoje buvęs  Š. Kaganas.

Šalies organizatorės pakviestas žaidėjas -  Sunye Neto Žaimi.
 
Trylika geriausiai pasirodžiusių šachmatininkų iš 11-os FIDE zoninių turnyrų:  Janas Timanas,  Borislavas Ivkovas,  Jurijus Balašovas,  Eugenijus Torė,  Djula Saksas,  Leonidas Šamkovičius,  Janas Smejkalas,  Rafaelis Vaganianas,  Gilermo Garsija Gonzalesas,  Dragoljubas Velimirovičius,  Kosro Harandi,  Luisas Markos Bronšteinas,  Žanas Hebertas.

### Rezultatai
Rio de Žaneiro tarpzoniniame turnyre Lajošas Portišas, Tigranas Petrosianas ir Robertas Hiubneris, pasidaliję 1-3 vietas (po 11½ taško), pateko į 1980/81 m. Kandidatų mačus.

### Lentelė

Pasaulio šachmatų čempionato Tarpzoninis turnyras, Rio de Žaneiras 1979 rugsėjo 22 d. – spalio 22 d. 

Pastaba. Žalsva spalva pažymėti žaidėjai pateko į 1980/81 m. Kandidatų mačus.

Henrikė Mekingas, sužaidęs dvi partijas, dėl ligos pasitraukė. Jo partijų rezultatai nebuvo varžovams įskaityti.

## Šaltiniai

## Nuorodos
1979 m. Rio de Žaneiro tarpzoninio turnyro partijos
1982 m. Tolukos Tarpzoninis turnyras

**1982 m. Tolukos tarpzoninis šachmatų turnyras** – tai pasaulio čempionato ciklo (1982–1984) atrankinės šachmatų varžybos. 1981 m. FIDE Generalinės asamblėjos sprendimu nuo 1982 m. tarpz. varžybos susideda iš trijų turnyrų po 14 žaidėjų kiekviename. Vienas iš (dvyliktojo ciklo) tarpzoninių vyrų turnyrų vyko 1982 m. rugpjūčio 11 – 31 d Tolukoje (Meksika).

## Turnyras
14 žaidėjų kovojo dėl dviejų kelialapių į 1983/84 m. Kandidatų mačus.

### Dalyvių atranka

Keturi žaidėjai iš 1980/81 m. Kandidatų mačų: L. Portišas, L. Polugajevskis, B. Spaskis, A. Adorjanas.
 
Už aukštus individualius rodiklius (1982 m. sausio 1 d.) pakviestas: J. Balašovas.

Iš 8-ių 12-ojo ciklo zoninių turnyrų dalyvavo 9 žaidėjai:  'Eugenijus Torė,  Igoris Ivanovas,  Jaseras Seiravanas,  Džonas Nanas,  Andrašas Adorjanas,  Krunoslavas Hulakas,  Chorche Rubinetis,  Amadoras Rodrigesas,  Bacharas Kuatli.

### Rezultatai
Tolukoje po 4-ių ratų priekyje buvo J. Seiravanas – 3½ taško. Po to jį aplenkė L. Portišas ir E. Torė, kurie ir pasidalijo 1-2 vietas (po 8½ taško). Lajošas Portišas ir Eugenijus Torė iškovojo teisę žaisti 1983/84 m. Kandidatų mačuose.

### Lentelė

Pasaulio šachmatų čempionato Tarpzoninis turnyras, Toluka 1982 rugpjūčio 11 – 31 d.

Pastaba. Žalsva spalva pažymėti žaidėjai pateko į 1983/84 m. Kandidatų mačus.

## Šaltiniai

## Nuorodos
1982 m. Tolukos tarpzoninio turnyro partijos
1982 m. Maskvos Tarpzoninis turnyras

**1982 m. Maskvos tarpzoninis šachmatų turnyras** – tai pasaulio čempionato ciklo (1982–1984) atrankinės šachmatų varžybos. 1981 m. FIDE Generalinės asamblėjos sprendimu nuo 1982 m. tarpz. varžybos susideda iš trijų turnyrų po 14 žaidėjų kiekviename. Vienas iš (dvyliktojo ciklo) tarpzoninių vyrų turnyrų vyko 1982 m. rugsėjo 6 – 25 d. Maskvoje.

## Turnyras
14 žaidėjų kovojo dėl dviejų kelialapių į 1983/84 m. Kandidatų mačus.

### Dalyvių atranka
Turnyre dalyvavo 14 žaidėjų.

Vienas žaidėjas iš 1980/81 m. Kandidatų mačų: M. Talis.
 
Už aukštus individualius rodiklius (1982 m. sausio 1 d.) pakviesti: U. Andersonas,  A. Beliavskis ir G. Kasparovas.

Iš 8-ių 12-ojo ciklo zoninių turnyrų pakviesti 10 žaidėjų:  Jefimas Geleris,  Gilermo Garsija Gonzalesas,  Jakobas Murejus,  Djula Saksas,  Laris Kristiansenas,  Dragoljubas Velimirovičius,  Džonas van der Vilis,  Florinas Georgiu,  Rubenas Rodrigesas, 
 Migelis Kinterosas.

### Rezultatai
Po 8 ratų lyderiu buvo G. Garsija, bet per paskutinius 5-is ratus pralaimėjo tris partijas ir užleido pozicijas sėkmingiau finišavusiems. Geriausiai pasirodė G. Kasparovas per paskutinius 5 ratus surinkęs 4½ taško – viso 10 taškų, 2-ąją vietą užėmė A. Beliavskis – 8½ taško.

### Lentelė

Pasaulio šachmatų čempionato Tarpzoninis turnyras, Maskva 1982 rugsėjo 6 – 25 d.
Du geriausiai pasirodę dalyviai iškovojo teisę žaisti 1983/84 m. Kandidatų mačuose.

Pastaba. Žalsva spalva pažymėti žaidėjai pateko į 1983/84 m. Kandidatų mačus

Dėl atsarginio žaidėjo vietos Kandidatų turnyre M. Talis ir U. Andersonas Malmėje žaidė 6-ių partijų mačą, kuris pasibaigė lygiosiomis 3:3. Dėl geresnių Maskvos tarpz. turnyro rodiklių, atsarginė vieta paskirta M. Taliui, tačiau ja pasinaudoti jam neteko.

## Šaltiniai

## Nuorodos
1982 m. Maskvos tarpzoninio turnyro partijos
1982 m. Las Palmo Tarpzoninis turnyras

**1982 m. Las Palmo tarpzoninis šachmatų turnyras** – tai pasaulio čempionato ciklo (1982–1984) atrankinės šachmatų varžybos. 1981 m. FIDE Generalinės asamblėjos sprendimu nuo 1982 m. tarpz. varžybos susideda iš trijų turnyrų po 14 žaidėjų kiekviename. Vienas iš (dvyliktojo ciklo) tarpzoninių vyrų turnyrų vyko 1982 m. liepos 12 – 31 d. Las Palme (Ispanija).

## Turnyras
14 žaidėjų kovojo dėl dviejų kelialapių į 1983/84 m. Kandidatų mačus.

### Dalyvių atranka
Turnyre dalyvavo 14 žaidėjų.

Vienas žaidėjas iš 1980/81 m. Kandidatų mačų: T. Petrosianas.
 
Už aukštus individualius rodiklius (1982 m. sausio 1 d.) pakviesti: B. Larsenas ir J. Timanas. 

Iš 4-os zonos pakviestas pasaulio eksčempionas V. Smyslovas.

Iš 7-ių zoninių turnyrų pakviesti 10 žaidėjų:  Zoltanas Riblis,  Mihajus Šuba,  Vladimiras Tukmakovas,  Jožefas Pinteris,  Džonatanas Mestelas,  Levas Psachis,  Larsas Karlsonas,  Slimas Buazizas,  Žaimi Sunye Neto,  Valteris Braunas.

### Rezultatai
Las Palme po 7-ių ratų pirmavo V. Tukmakovas (5½ taško), Z. Riblis ir V. Smyslovas (po 4½); po 11-o rato – V. Smyslovas. Nugalėtoju tapo Z. Riblis priešpaskutiniame rate įveikęs V. Smyslovą – 9 taškai. 2-ąją vietą užėmė V. Smyslovas – 8½ t.
 
Zoltanas Riblis ir Vasilijus Smyslovas iškovojo teisę žaisti 1983/84 m. Kandidatų mačuose.

### Lentelė

Pasaulio šachmatų čempionato Tarpzoninis turnyras, Las Palmas 1982 liepos 12 – 31 d.
Du geriausiai pasirodę dalyviai iškovojo teisę žaisti 1983/84 m. Kandidatų mačuose.

Pastaba. Žalsva spalva pažymėti žaidėjai pateko į 19783/84 m. Kandidatų mačus.

## Šaltiniai

## Nuorodos
1982 m. Las Palmos tarpzoninio turnyro partijos
1985 m. Tuniso Tarpzoninis turnyras

**1985 m. Tuniso tarpzoninis šachmatų turnyras** – tai pasaulio čempionato ciklo (1985-1987) atrankinės šachmatų varžybos. Vienas iš  trijų (tryliktojo ciklo) tarpzoninių vyrų turnyrų vyko  1985 balandžio 27 -  gegužės 19 d. Tunise.

## Turnyras
16 žaidėjų iš 13-kos šalių kovojo dėl 4-ių kelialapių į 1985 Kandidatų turyrą.

### Dalyvių atranka
Už aukštus reitingus (1985 m. sausio 1 d.) pakviesti:  Artūras Jusupovas,  Vlastimilas Hortas,  Antonis Mailsas. 

Iš  iš 13-ojo ciklo zoninių turnyrų dalyvavo 9 žaidėjai:  Viktoras Gavrikovas,  Aleksandras Černinas,  Maksimas Dlugis,  Nikas de Firmianas,  Predragas Nikoličius,  Mihajus Šuba,  Ivanas Morovičius,  Alonso Zapata,  Jevgenijus  Ermenkovas,  Asemas Afifis,  Slahedinas Hmadis.

### Rezultatai
Turnyro nugalėtoju tapo A. Jusupovas - 11½ taško iš 16 galimų. Antrąją vietą užėmė A. Beliavskis – 11. Trečią – L. Portišas – 10 taškų. 4-5 vietas pasidalijo A. Černinas ir V. Gavrikovas – po 9½ taško. Pastarieji, dėl 4-os vietos  ir kelialapio į Kandidatų turnyrą žaidė mačą. Jį laimėjo A. Černinas 3½:2½ (+2, -1, =3).
Keturi geriausiai pasirodę dalyviai: J. A. Jusupovas, A. Beliavskis, L. Portišas ir A. Černinas iškovojo teisę žaisti 1985 m. Kandidatų turnyre. 

### Lentelė

Pasaulio šachmatų čempionato 13-tasis Tarpzoninis turnyras, Tunisas 1985 balandžio 27 -  gegužės 19 d.

Pastaba. Žalsva spalva pažymėti žaidėjai pateko į 1985 m. Kandidatų turnyrą

Po 6-ojo rato Slimas Buazizas pasitraukė iš turnyro, turėdamas vienas lygiąsias ir penkis pralaimėjimus. Jo  rezultatai į lentelę neįtraukti.

Artūras Jusupovas, Aleksandras Beliavskis ir Lajošas Portišas pateko į 1985 m. Kandidatų turnyrą iš karto.

O dėl likusio kelialapio A. Černinui teko žaisti 1985 m. Maskvoje 6-ių partijų mačą su Viktoru Gavrikovu. 

Laimėjęs mačą, A. Černinas užėmė 4-ąją vietą ir pateko į 1985 m. Kandidatų turnyrą.

## Šaltiniai

## Išorinės nuorodos
* 1985 m. Tuniso tarpzoninio turnyro partijos 
* Papildomo mačo dėl kelialapio į kandidatų mačus partijos
1985 m. Tasko tarpzoninis turnyras

**1985 m. Tasko tarpzoninis šachmatų turnyras** – tai pasaulio čempionato ciklo (1985–1987) atrankinės šachmatų varžybos. Vienas iš (tryliktojo ciklo) tarpzoninių vyrų turnyrų vyko 1985 birželio 10 – liepos 2 d. Taske (Meksika).

## Turnyras
16 žaidėjų iš 13-kos šalių kovojo dėl 4-ių kelialapių į 1985 Kandidatų turyrą.

### Dalyvių atranka
Už aukštus reitingus:  Janas Timanas,  Michailas Talis,  Olegas Romanišinas. 

Iš iš 13-ojo ciklo zoninių turnyrų pakviesti 12 žaidėjų:  Jesus Nogeiras,  'Kevinas Spragetas,  Džonatanas Spilmenas,  Simenas Agdesteinas,  Mišo Cebalas,  Levas Alburtas,  Jožefas Pinteris,  Ci Czinciuanis,  Eduardas Prandšteteris,  Saidas Ahmedas Saidas,  Jurijus Balašovas. 

Turnyro organizatorių buvo pakviestas:  Marselis Sisniega 

 Valteris Braunas pateko kaip atsarginis.

### Rezultatai
Nugalėjo J. Timanas – 12 taškų iš 15. Antras buvo Ch. Nogeiras – 10½ taško. Trečias – M. Talis – 10. Ketvirtas liko K. Spragetas – 9.
Keturi geriausiai pasirodę dalyviai: J. Timanas, Ch. Nogeiras, M. Talis ir K. Spragetas iškovojo teisę žaisti 1985 m. Kandidatų turnyre.

### Lentelė

Pasaulio šachmatų čempionato Tarpzoninis turnyras, Taskas 1985 birželio 10 – liepos 2 d.

Pastaba. Žalsva spalva pažymėti žaidėjai pateko į 1985 m. Kandidatų turnyrą

J. Balašovas pasitraukė iš turnyro po 11-kos ratų. Likusiose keturiose partijose jam įskaityti pralaimėjimai, kurie pažymėti žvaigždute (*).

## Šaltiniai

## Nuorodos
1985 m. Tasko tarpzoninio turnyro partijos
1985 m. Bylio Tarpzoninis turnyras

**1985 m. Bilio tarpzoninis šachmatų turnyras** – tai pasaulio čempionato ciklo (1985–1987) atrankinės šachmatų varžybos. Vienas iš (tryliktojo ciklo) tarpzoninių vyrų turnyrų vyko 1985 birželio 30 – liepos 26 d. Bylyje.

## Turnyras
18 žaidėjų iš 16 šalių kovojo dėl 4-ių kelialapių į 1985 Kandidatų turyrą.
### Dalyviai
Turnyre dalyvavo 18 žaidėjų.

Iš 1983/84 m. Kandidatų mačų:  E. Torė.
 
Dėl aukštų reitingų (1985 m. sausio 1 d.) pakviesti:  Djula Saksas,  Rafaelis Vaganianas,   Levas Polugajevskis,  Ljubomiras Ljubojevičius,  Ulfas Andersonas. 

Iš 13-ojo ciklo zoninių turnyrų pakviesti 11 žaidėjų:  Andrejus Sokolovas,  Naidželas Šortas,  Džonas van der Vilis,  Amadoras Rodrigesas,  Vlastimilas Jansa,  Migelis Kinterosas,  Margeiras Petursonas,  Levas Gutmanas,  Li Czunianis,  Angel Martin-Gonzalez,  Jaseras Seiravanas.

### Rezultatai
Turnyrą laimėjo R. Vaganianas – 12½ taško, Antras liko J. Seiravanas, trečias – A. Sokolovas. 4 – 6 vietas pasidalijo N. Šortas, Dž. Van der Vilis ir E. Torė – po 10 taškų. Dėl ketvirtosios vietos suteikiančios teisę žaisti Kandidatų turnyre, buvo surengtas mačų turnyras. Jame N. Šortas ir Dž. van der Vilis pasidalijo 1-2 vietomis, surinkę po 3½ taško. 3-ią užėmė E. Torė – 2 taškai. Dėl geresnių papildomų rodiklių tarpz. turnyre į 1988/90_m._Kandidatų_mačai#DalyviaiKandidatų turnyrą pateko N. Šortas.

Keturi geriausiai pasirodę dalyviai R. Vaganianas, J. Seiravanas, A. Sokolovas, N. Šortas iškovojo teisę žaisti 1985 m. Kandidatų turnyre.

### Lentelė

Pasaulio šachmatų čempionato Tarpzoninis turnyras, Bylis 1985 birželio 30 – liepos 26 d.

Pastaba. Žalsva spalva pažymėti žaidėjai pateko į 1985 m. Kandidatų turnyrą

Dėl ketvirtosios vietos, kuri leido žaisti 1985 m. kandidatų turnyre N. Šortas, D. Van der Vilis ir E. Torė 1985 m. liepos – rugpjūčio mėn. žaidė po tris partijas atrankinį turnyrą.

Iš kiekvieno 1985 m. tarpzoninio turnyro, geriausi iš nepatekusiųjų, dėl atsarginio žaidėjo vietos 1985 m. rugsėjo mėn. žaidė turnyre Londone. Jį laimėjo J. Spilmenas, surinkęs 4½ taško. Antras buvo V. Gavrikovas – 4 taškai, o trečias D. van der Vilis – 3½ taško.

## Šaltiniai

## Nuorodos
* 1985 m. Bilio tarpzoninio turnyro partijos 
* Papildomo turnyro dėl 4-os vietos partijos
1993 m. Bylio Tarpzoninis turnyras

**1993 m. Bylio tarpzoninis šachmatų turnyras** – tai pasaulio čempionato ciklo (1993–1995) atrankinės šachmatų varžybos. Vyko, Bylyje (Šveicarija) 1993 liepos mėn.

## Turnyras
Turnyras antrą kartą buvo surengtas naudojant Šveicariškąją sistemą. Papildomi mačai, ar turnyrai žaidėjo vietos nustatymui nebebuvo rengiami: turinčių vienodai taškų dalyvių užimta vieta buvo nustatoma panaudojus papildomą rodiklį: visų jo varžovų, su kuriais jis žaidė, reitingų suma minus žemiausias jo varžovo reitingas. Didesnę sumą turintis žaidėjas užima aukštesnę vietą.

73 dalyviai 13-ką ratų kovojo dėl 10-ties kelialapių į 1994/95 m. Kandidatų mačus. 

### Rezultatai
Nugalėjo B. Gelfandas – 9 taškai; 2-9 vietas iškovojo: P. Van der Sterenas, G. Kamskis, A. Chalifmanas, M. Adamsas, L. Judasinas, V. Salovas, Ž. Lotjė – po 8½ taško. 10 vietą, pagal papildomus rodiklius, užėmė V. Anandas – 8 taškai. Minėti šachmatininkai pateko į 1994/95 m. Kandidatų mačus.

### Lentelė

Tarpzoninis šachmatų turnyras, Bylis 1993 liepos mėn.

Pastaba. Žalsva spalva pažymėti žaidėjai pateko į 1994/95 m. Kandidatų mačus.

Esamas Ali Ahmedas atsisakė žaisti su J. Pigusovu ir buvo pašalintas iš turnyro.

## Šaltiniai

## Nuorodos
1993 m. Bylio tarpzoninio turnyro partijos
1990 m. Manilos Tarpzoninis turnyras

**1990 m. Manilos tarpzoninis šachmatų turnyras** – tai pasaulio čempionato ciklo (1990–1993) atrankinės šachmatų varžybos. Vyko, Maniloje 1990 birželio 29 – liepos 14 d.

## Turnyras
Pirmą kartą tarpz. turnyras buvo surengtas naudojant Šveicariškąją sistemą.

64 dalyviai 13-ka ratų kovojo dėl 11-kos kelialapių į 1991/93 m. Kandidatų mačus

### Rezultatai
1-2 vietas užėmė B. Gelfandas ir V. Ivančiukas – po 9 taškus; 3-4 vietas iškovojo V. Anandas ir N. Šortas – po 8½ taško; 5-11 vietas pasidalijo D. Saksas, V. Korčnojus, R. Hiubneris, P. Nikoličius, L. Judasinas, S. Dolmatovas, A. Drejevas – po 8 taškus. Minėti šachmatininkai pateko į 1991/93 m. Kandidatų mačus.

### Lentelė

1990 m. Manilos tarpzoninis turnyras, Maniloje 1990 birželio 29 – liepos 14 d.

Pastaba. Žalsva spalva pažymėti žaidėjai pateko į 1991/93 m. Kandidatų mačus.

V. Salovas ir P. Thipsajus po 7 ratų pasitraukė iš turnyro.

## Šaltiniai

## Nuorodos
1990 m. Manilos tarpzoninio turnyro partijos
1987 m. Suboticos Tarpzoninis turnyras

**1987 m. Suboticos tarpzoninis šachmatų turnyras** – tai pasaulio čempionato ciklo (1987–1989) atrankinės šachmatų varžybos. Vyko trys turnyrai. Vienas iš (keturioliktojo ciklo) tarpzoninių vyrų turnyrų vyko 1987 birželio 22 – liepos 14 d. Suboticoje.

## Turnyras
16 žaidėjų kovojo dėl trijų kelialapių į 1988/90 m. Kandidatų mačus.
### Dalyviai
Pakviesti už aukštus reitingus:  Naidželas Šortas,  Michailas Talis,  Zoltanas Riblis,  Vasilijus Smyslovas.

Iš 14-ojo ciklo zoninių turnyrų pakviesti 11 žaidėjų:  Petaras Popovičius,  Alonsas Zapata,  Tomas Ernstas,  Levas Alburtas,  Siui Cziunas,  Devakis Prasadas,  Ahmedas Ibrahimas Hamedas,  Aleksandras Černinas,  Amadoras Rodrígesas,  Džonatanas Spilmenas,  Djula Saksas.

Turnyro organizatorių pakviestas:  Slavoljubas Marjanovičius.

### Rezultatai
1-3 vietas pasidalijo D. Saksas, Dž. Spilmenas ir N. Šortas. Visi jie pateko į 1988/90 m. Kandidatų mačus.

### Lentelė

Pasaulio šachmatų čempionato 14-tasis Tarpzoninis turnyras, Subotica 1987 birželio 22 – liepos 14 d.

Pastaba. Žalsva spalva pažymėti žaidėjai pateko į 1988/90 m. Kandidatų mačus

Ljubomiras Kavalekas po 6 ratų pasitraukė iš turnyro – jo rezultatai neįtraukti į kitų varžovų taškų kraitį. Robertas Hiubneris buvo kviečiamas dalyvauti turnyre, bet jis atsisakė. Dėl to Z. Riblis paskutiniame rate varžovo neturėjo.

## Šaltiniai

## Nuorodos
1987 m. Suboticos tarpzoninio turnyro partijos
1993 m. Groningeno atrankinis turnyras (PŠA)

**Atrankos turnyras (PŠA)** – tai Profesionalių šachmatų asociacijos organizuotos šachmatų varžybos, kuriose atrinkti 7 šachmatininkai į 1994/95 m. Kandidatų mačus (PŠA). Turnyras vyko, Groningene (Nyderlandai) 1993 gruodžio mėn.
Turnyre nedalyvavo eilė vedančiųjų pasaulio žaidėjų, tarp jų – FIDE pasaulio čempionas Anatolijus Karpovas.

## Turnyras

Turnyre buvo naudojama šveicariškoji sistema. 54 dalyviai 11-ką ratų kovojo dėl 7-ių kelialapių į 1994/95 m. Kandidatų mačus (ŠPA).

### Rezultatai
Pirmąsias dvi vietas užėmė M. Adamsas ir V. Anandas – po 7½ taško. 3-7 vietas pasidalijo: G. Kamskis, V. Kramnikas, S. Tiviakovas, B. Gulko ir O. Romanišinas – po 7 taškus. Minėti šachmatininkai pateko į 1994/95 m. Kandidatų mačus (PŠA).

### Lentelė

Pastaba. Žalsva spalva pažymėti dalyviai pateko į 1994/95 m. Kandidatų mačus (PŠA).

## Šaltiniai

## Nuorodos
1993 m. Groningeno PŠA atrankos turnyro partijos